θ[εο]ι επιγενης ειπεν τυ[χ]ηι αγαθηι των δημοτων επει[δη] φιλοκωμος εισηγησατο τοις δημοταις π[ερι] της ακριδος αποδοσθαι τωι θεωι την λιθοτομιαν οπως αν η θυσια γιγνηται ως καλλιστ[η κ]αι εωνηται παρα των δ[η]μοτων μοιροκλης εις πεντε ετη τριων ημιμνα[ι]ων του ενιαυτο[υ κ]αι εκατον δραχμας επεδ[ω]κεν εις τα πεντε ετη δεδοχθαι ελευσινιο[ις ε]παινεσαι μεν φιλοκωμον φαλανθιδου και στεφανωσαι χρ[υ]σωι στεφανωι αρετης ενεκα και ευνοιας της εις τους δημοτας εις δε τον στεφαν[ο]ν το αργυριον δουναι φιλοκωμωι εναντιον των δημ[ο]των εκατον δραχμας μοιροκλεα επαινεσαι δε μοιροκλεα ευθυδημου οτι τοις δημοταις επιμελειται οπως αν ηι προσοδος ως πλει[σ]τη και στεφ[α]νωσαι θαλλου στεφανωι. φιλοκωμος φαλανθιδου ελευσινιος ειπεν τυχηι αγαθηι των δημοτων οπως αν τωι ηρακλει τωι εν ακριδι προσοδος ει ως πλειστη και η θυσια θυητ[αι] ως καλλιστη εψηφισθαι τοις δημοταις τας λιθοτομιας τας ελευσινι ε λ [-----] ειων εισιν ιεραι του ηρακλεως του εν ακριδι μ[ισ]θουν τον δημαρχ[ο]ν εν τηι αγοραι των δημοτων τωι το πλε[ισ]τον διδοντ[ι] τον δε μισθωσαμενον αποδιδοναι την [μ]ισθωσιν τημ μεν επι νικητου αρχοντος εν ωι αν χρονωι τους δημοτας πε[ι]θει προ της θυσιας μετα δε νικητην αρχοντα εις τον μεταγειτνιωνα μηνα ταις αρχαιρεσιαις οταν οι δημοται αγοραζωσιν εν τωι θησειωι εγγυητας δ[ε] καταστησατω ο μισθωσαμενος δυο ανδρας [ομουμεν]ους η μην αποδωσειν την μισθωσιν πασαν εν τωι χρονωι τωι ειρημενωι τον δε δημαρχον λαβοντα τουτο το [α]ργυριον παρεχειν εις την εορτην του ηρακλεως του εν ακριδι διαχειροτονησαι δε αυτικα μαλα τους δημοτας εαν τε εις ενιαυτον δοκει μισθουν εαν τε εις πλεω χρονον οποτερα δ αν δο[κ]ει ταυτα κυρια ειναι και μισθουν προς ταυτα τον δημαρχον μη εξεστω δε ειπειν μηθενα τουτο το αργυριον ως δει αλλοθι που τρεψαι η εις την θυσιαν του ηρακλεως μηδε τοις ιερομνημοσιν επιψηφισαι μηδε τωι δημαρχωι εαν δε τις η ειπει η επιψηφισει παρα τοδε το [ψ]ηφισμα οφειλετω τωι θεωι το διπλασιον η οσον αν ειπει η επιψηφισει και ο ευθυνος και ο συνηγορος επαναγκες αυτων καταγιγνωσκοντων τουτο το αργυριον η αυτοι οφειλοντωσαν αναγραψαι δε τοδε το ψηφισμα τον δημαρχον εν στηλει λιθινει και στησαι εν τωι ιερωι του ηρακλεως του εν ακριδι οπως αν τα εψηφισμενα υπο των δημοτων κυρια ει εις τον αει χρονον και μη παραλυηται συνεπιμεληθηναι δε της στηλης οπως αν σταθει εν τωι ιερωι τον ιερεα του ηρακλεως αν[τ]ιφανην προ της θυσιας της επι νικητου αρχοντος εις δε την αναγραφην της στηλης δουναι τον δημαρχον δεκα δραχμας εκ της του θεου προσοδου. κυριον δε ειναι τοδ[ε το ψ]ηφισμα απο νικητου αρχοντος αφ ης αν ημερας οι δημοται ψηφισωνται.
Attica — Eleusis — 332/1 BC — REG 91 (1978) 289-306 — SEG 28.103
 332/1 BC 